Lauri Lausmaa

Lauri Edvard Lausmaa, vuoteen 1935 Lillström, (9. joulukuuta 1925 Mikkeli – 1. marraskuuta 2015 Helsinki) oli suomalainen poliisi. Hän oli Uudenmaan läänin lääninpoliisineuvos.

Lausmaa valmistui lainopin kandidaatiksi Helsingin yliopistosta ja sai varatuomarin arvon 1959. Vuodesta 1960 hän oli Vihdin nimismies, sen jälkeen sisäministeriön poliisiosaston nuorempi hallitussihteeri ja vuodesta 1973 Uudenmaan läänin poliisitarkastaja. Virkanimike muuttui myöhemmin lääninpoliisineuvokseksi. Hän jäi eläkkeelle 1991.

Lausmaa vaikutti paikallispolitiikassa Vihdin kunnanvaltuustossa, johon hänet valittiin 1965, ja Helsingissä kunnallisessa lautakuntatoiminnassa.

Lausmaa julkaisi omakustanteena rikosromaanin Äänettömät laukaukset (2008).

Hänen isänsä oli lääninneuvos Edvard Lausmaa (Lillström).

Tunnustukset 
 Matias Calonius -mitali 1991

Lähteet 

Suomalaiset poliisit
Suomalaiset juristit
Vihdin kunnanvaltuutetut
Vuonna 1925 syntyneet
Vuonna 2015 kuolleet